શું શાહરુખ ખાનની 'કિંગ ઑફ રોમાન્સ'ની છાપ તેમની કૅરિયર માટે ભારરૂપ બની જશે?\nસમય સાથે 'ખાન ત્રિપુટી'ના સલમાન તથા આમીરે અલગ-અલગ પ્રકારની ભૂમિકા ભજવી, પરંતુ શાહરુખ રોમાન્સને જ વળગી રહ્યા હતા.

'ફોજી' તથા 'સરકસ' જેવી ધારાવાહિકો દ્વારા ઍક્ટિંગની કૅરિયર શરૂ કરનારા શાહરુખે 27 વર્ષ અગાઉ 'દીવાના' દ્વારા ફિલ્મ કૅરિયરની શરૂઆત કરી હતી.

હાલમાં શાહરુખ પાસે કોઈ ફિલ્મ નથી અને તેમનું કહેવું છે કે 'પરિવારને સમય આપી શકું તે માટે હાલમાં હું કોઈ ફિલ્મ નથી કરી રહ્યો.'

અનેક 'ક્લાસિક રોમૅન્ટિક ફિલ્મ આપનારા શાહરુખે તેમની કૅરિયરની શરૂઆત નકારાત્મક ભૂમિકાથી કરી હતી.

રોમૅન્ટિક નહીં ઍન્ટિ-હીરો

ફિલ્મ સમીક્ષક અજય બ્રહ્માત્મજે બીબીસી સાથે વાત કરતા જણાવ્યું, "શાહરુખ ખાન 'બહારથી' ફિલ્મ ઇન્ડસ્ટ્રીમાં આવ્યા હતા."

"તેમની પાસે ફિલ્મ પસંદ કરવાનો વિકલ્પ ન હતો, એટલે જે ફિલ્મો મળતી ગઈ, તે ફિલ્મ કરતા ગયા."

શાહરુખ ખાને અબ્બાસ-મસ્તાનની 'બાજીગર' તથા યશ ચોપરાની 'ડર' ફિલ્મમાં ઍન્ટિ-હીરોની ભૂમિકા ભજવી. એ પછી અમુક રોમૅન્ટિક ફિલ્મોમાં ભૂમિકા ભજવી, પરંતુ તે ચાલી નહીં.

શાહરુખ ખાનનું કહેવું છે, "મેં મારી કૅરિયરમાં રોમૅન્ટિક કરતાં ગ્રે કૅરેક્ટર વધુ ભજવ્યાં છે. ચાર-પાંચ જ એવી ફિલ્મો કરી, જે સૌથી સફળ રહી."

"આ ફિલ્મોએ ક્લાસિકનો દરજ્જો હાંસલ કર્યો. એ છાપ લોકોના દિલ અને દિમાગ ઉપર છવાઈ ગઈ, જે બાદમાં મારી પણ છાપ બની ગઈ."

જોકે, 'દિલવાલે દુલ્હનિયા લે જાયેંગે' ટ્રૅન્ડસેટર બની રહી અને તેઓ બોલિવૂડના 'બાદશાહ' બની ગયા. આ પછી રોમાન્સ કેન્દ્રમાં હોય તેવી કેટલીક સુંદર ફિલ્મો આવી.

યશ ચોપરા, આદિત્ય ચોપરા તથા કરણ જોહર જેવા દિગ્દર્શકો સાથે કામ કર્યું, જેણે શાહરુખની 'લાર્જર ધૅન લાઇફ' હીરોની છાપ ઊભી કરી.

...અને બની ગયા રોમૅન્ટિક હીરો 

'દિલવાલે દુલ્હનિયાં લે જાયેંગે' એ ટ્રૅન્ડસેટર ફિલ્મ બની રહી

શાહરુખે તેમની કૅરિયરમાં 20થી વધુ ફિલ્મોમાં રોમૅન્ટિક હીરોના રોલ કર્યા છે, જેમાંથી 'DDLJ', 'દિલ તો પાગલ હૈ', 'પરદેશ', 'કુછ કુછ હોતા હૈ', 'મોહબ્બતે', 'વીરઝારા' તથા 'કલ હો ના હો' જેવી ફિલ્મો ક્લાસિક બની રહી.

બ્રહ્માત્મજ કહે છે, "શાહરુખની 'દિલવાલે દુલ્હનીયા લે જાયેંગે' માત્ર શાહરુખ જ નહીં, સમગ્ર ફિલ્મ ઇન્ડસ્ટ્રી માટે એક નવી મુકામ હતો."

"શાહરુખે મોટાભાગે ઉચ્ચ-મધ્યમ વર્ગના યુવકની ભૂમિકા ભજવી, જે સુખી અને સંપન્ન છે. તેને રોજીરોટીની ચિંતા નથી અને કોઈપણ પ્રકારની અસલામતીની ભાવના નથી."

"હીરોએ માત્ર પ્રેમ કરવાનો છે. છોકરીઓને આવાં રોમેન્ટિક હીરો ખૂબ પસંદ પડે...\n\ntl;dr:
શાહરુખ ખાનનું નામ સાંભળતા જ નજર સામે હિંદી ફિલ્મ ઇન્ડસ્ટ્રીના 'રોમાન્સ કિંગ'ની છબિ આવી જાય, જે છાપે તેમને 'કિંગ ખાન'નું બિરુદ્દ અપાવ્યું, તેણે જ તેમની કૅરિયરના પાછળના ભાગમાં તેમના માટે પડકાર ઊભો કર્યો છે.